Държавен вестник, бр. 3, 2010 г., стр. 15

БРОЙ  3	
Д Ъ Р Ж А В Е Н  В Е С Т Н И К 	
СТР.  15  
№ 278 на Министерския съвет от 2008 г. за 
предоставяне на средства чрез трансфер от 
централния бюджет за целево финансиране на 
общини във връзка с приемането и обезвреж­
дането на балирани отпадъци на Столичната 
община (ДВ, бр. 101 от 2008 г.) могат да се 
разходват за същата цел до края на 2010 г. за 
сметка на преходните остатъци.
Чл.  80. (1) Министърът на транспорта, 
информационните технологии и съобщенията 
съгласувано с министъра на финансите в срок 
един месец от обнародването на постановле­
нието в „Държавен вестник“ да разпредели 
по общини субсидиите за вътрешноградските 
пътнически превози и за междуселищните път­
нически превози в слабо населени, планински 
и гранични райони.
(2) Условията и редът за предоставяне на 
средствата по ал. 1 се определят с наредба 
на министъра на финансите съгласувано с 
министъра на транспорта, информационните 
технологии и съобщенията и министъра на 
регионалното развитие и благоустройството.
(3) Субсидиите от централния бюджет за 
„БДЖ – Пътнически превози“ – ЕООД, се 
предоставят при условия и по ред, определени с 
дългосрочен договор, сключен между министъра 
на транспорта, информационните технологии 
и съобщенията и железопътния превозвач въз 
основа на решение на Министерския съвет за 
възлагане на задължителни обществени пре­
возни услуги.
(4) Субсидиите от централния бюджет за 
Национална компания „Железопътна инфра­
структура“ се предоставят при условия и по ред, 
определени с дългосрочен договор, сключен 
между държавата, представлявана от министъ­
ра на финансите и министъра на транспорта, 
информационните технологии и съобщенията, 
и генералния директор, представляващ ком­
панията.
Чл. 81. (1) За покриване на транспортните 
разходи на физически и юридически лица за 
извършени преки доставки на хляб, хлебни изде­
лия и основни хранителни стоки в планинските 
и малките селища с население до 500 жители 
(без курортите) от републиканския бюджет се 
предоставят на Централния кооперативен съюз 
до 3600 хил. лв., от които:
1. за снабдяване с хляб и хлебни изделия – до 
1600 хил. лв.;
2. за снабдяване с хранителни стоки от първа 
необходимост – до 2000 хил. лв.
(2) Предоставянето на средствата по ал. 1 
на крайните бенефициенти се извършва съоб­
разно изискванията на Закона за държавните 
помощи и правилника за прилагането му, както 
и разпоредбите и условията на Регламент (ЕО) 
№ 1998/2006 г. на Комисията от 15 декември 
2006 г. за прилагане на членове 87 и 88 от 
договора към минималната помощ (ОВ, № L 
314 , 01/12/2007, стр. 0654 – 0659).
Чл. 82. (1) За компенсиране стойността на 
безплатните и по намалени цени пътувания 
в страната, определени с нормативни акто­
ве, от централния бюджет се предоставят до 
96 500 хил. лв., в т.ч.:
1. за пътувания с железопътния транс­
порт – до 22 000 хил. лв.;
2. за пътувания с автомобилния транспорт 
(вътрешноградски и междуселищни прево­
зи) – до 36 800 хил. лв.;
3. за превоз на учениците до 16-годишна 
възраст по чл. 26, ал. 3 от Закона за народната 
просвета – до 22 000 хил. лв.;
4. за превоз на държавни служители, пол­
зващи правата по чл. 209 от Закона за Ми­
нистерството на вътрешните работи, по чл. 80 
от Закона за Държавна агенция „Национална 
сигурност“ и по чл. 26, ал. 1 от Закона за из­
пълнение на наказанията и задържането под 
стража – до 15 700 хил. лв.
(2) Министърът на транспорта, информаци­
онните технологии и съобщенията съгласувано с 
министъра на финансите в срок един месец от 
обнародването на постановлението в „Държавен 
вестник“ да разпредели по общини утвърдените 
средства по ал. 1, т. 2 по групи правоимащи.
(3) Министърът на образованието, младежта 
и науката в срок един месец от обнародването 
на постановлението в „Държавен вестник“ да 
разпредели по общини утвърдените средства 
по ал. 1, т. 3.
(4) Ръководителите на съответните ведомства 
в срок един месец от обнародването на поста­
новлението в „Държавен вестник“ разпределят 
по общини утвърдените средства по ал. 1, т. 4.
(5) Разпределението на годишните лими­
ти по общини на средствата по ал. 2 – 4 се 
представя в Министерството на финансите до 
31 януари 2010 г.
(6) Индивидуалният размер на средствата за 
компенсиране стойността на издадените превоз­
ни документи за отделните групи правоимащи, 
както и за безплатния превоз на ученици до 
16-годишна възраст се определя с наредба, 
издадена от министъра на финансите по реда 
на § 4, ал. 3 от заключителните разпоредби на 
Закона за автомобилните превози.
(7) При недостиг на средства за компенсиране 
стойността на пътуванията с ценови облекче­
ния за определен вид превози и при наличие 
на свободни средства за друг вид превози по 
отчет към 30 септември 2010 г. министърът 
на транспорта, информационните технологии 
и съобщенията съгласувано с министъра на 
финансите може да извършва компенсирани 
промени в разпределението на средствата по 
ал. 1, т. 1 и 2.